الثقافه فى مصر عمرها آلاف السنين من التاريخ المتسجل و مصر القديمه كانت من أوائل الحضارات فى الشرق الأوسط و أفريقيا و لآلاف السنين حافظت مصر على ثقافه فريده من نوعها و معقده و مستقره و اللى أثرت بدورها على الثقافات الى جت بعدها فى أوروبا, بعد الفتره الفرعونيه مصر بقت تحت تأثير الحضاره الهلنستيه لفتره من الزمن و بعدها اتأثرت بالثقافه المسيحيه. اللغه العربيه هى اللغه الرسميه لمصر و جت مصر فى القرن السابع الميلادى و اللغه المصريه هي لغه التخاطب بين الناس و هى الأكتر انتشارا بسبب تأثير السينما و الإعلام المصريين فى العالم العربى. اليوم اللهجه المصريه اليوميه فيها كمان كلمات من الفرنسيه و الإيطاليه و اليونانيه و التركيه و الأرمنيه و الإنجليزيهبالاضافه لكلمات من لغاتها القديمه زى القبطيه و الديموتيه. كانت اللغه المصريه فرع منفصل بين عائله اللغات الأفرو آسيويه و من بين أولى اللغات المكتوبه الأولى و هى معروفه من النقوش الهيروغليفيه المحفوظه على الآثار و أوراق البردى . اللغه القبطيه و هى المرحله الأخيره من اللغه المصريه و هى اليوم اللغه المقدسه للكنيسه القبطيه الأرثوذكسيه . كانت لهجه "كونى" - و هى اللهجه المعتمده للمصريين - من اللغه اليونانيه المهمه فى الإسكندريه الهلنستيه و استخدمت فى الفلسفه و درسها علماء اللغه العربيه.